SL
L 205/10
Uradni list Evropske unije
5.8.2022
— konvencionalno in enostavno zasnovo strukture, nadzornega sistema in balonetnega sistema, — komandami brez servo podpore; (vi) rotoplan z največjo vzletno maso (MTOM), ki ne presega 600 kg, ki je preproste zasnove in namenjen prevozu največ dveh oseb ter ki ga ne poganja turbina in/ali raketni motorji; omejen je na dnevne operacije po pravilih VFR; (k) ‚podatki o operativni ustreznosti‘ pomenijo podatke, ki so del certifikata tipa zrakoplova, certifikata tipa z omejitvami ali dodatnega certifikata tipa, zajemajo pa vse naslednje: (i)
minimalni program usposabljanja pilotov za pridobitev ratinga za tip, vključno z določitvijo ratinga za tip;
(ii) opredelitev obsega izvornih podatkov za potrditev zrakoplova kot podlage za objektivno potrditev ustreznosti simulatorjev ali začasnih podatkov kot podlage za njihovo začasno potrditev ustreznosti; (iii) minimalni program za usposabljanje osebja za certificiranje vzdrževanja za rating za tip, vključno z določitvijo ratinga za tip; (iv) določitev tipa ali različice za kabinsko posadko in podatkov, značilnih za tip, za kabinsko posadko; (v) glavni seznam minimalne opreme.“; (3)
člen 2 se nadomesti z naslednjim:
„Člen 2
Certificiranje proizvodov, delov in naprav 1.
Certifikati za proizvode, dele in naprave se izdajo, kot je podrobno določeno v Prilogi I (delu 21).
2.
Z odstopanjem od odstavka 1 tega člena se lahko certifikati izdajo tudi, kot je podrobno določeno v Prilogi Ib (del 21 Light) za naslednje proizvode: (a) letalo z največjo vzletno maso (MTOM) 2 000 kg ali manj in z največ štirimi potniškimi sedeži; (b) jadralno letalo ali jadralno letalo s pogonom z največjo vzletno maso (MTOM) 2 000 kg ali manj; (c) balon; (d) toplozračno zračno ladjo; (e) potniško plinsko zračno ladjo za največ štiri potnike; (f) rotoplan z največjo vzletno maso (MTOM) 1 200 kg ali manj in z največ štirimi potniškimi sedeži; (g) batni motor ali propeler s stalnim korakom, namenjen vgradnji v zrakoplov iz točk (a) do (f), ali (h) žiroplan. 3.
Z odstopanjem od odstavkov 1 in 2 tega člena se lahko izjava o skladnosti projekta poda tudi, kot je podrobno določeno v Prilogi Ib (del 21 Light), za naslednje proizvode: (a) letalo z največjo vzletno maso (MTOM) 1 200 kg ali manj, ki ni reaktivno, in z največ dvema potniškima sedežema; (b) jadralno letalo ali jadralno letalo s pogonom z največjo vzletno maso (MTOM) 1 200 kg ali manj; (c) balon za največ štiri potnike; (d) toplozračno zračno ladjo za največ štiri potnike.